ઘણીવાર કારમાંથી ઉતરતી વખતે આસપાસ કે આજુબાજુ જોયા વગર જ કારનો દરવાજો ખોલી દેવામાં આવે છે. તમે પણ આવું અનુભવ્યું હશે જ્યારે તમે કોઇ કારમાં બેઠાં હશો અથવા તો પછી તમે પણ આવું અજાણતા કે પછી ઉતાવળમાં કરી બેસતા હશો. પરંતુ રોડ સાઇડ કાર પાર્ક કર્યા બાદ ક્યારેય પણ આ રીતે દરવાજો ખોલવો ન જોઇએ. કારણ કે જ્યારે તમે રોડની નજીક કાર પાર્ક કરો છો ત્યારે બની શકે છે કે તમારી કાર પાસેથી કોઇ બાઇક સવાર અથવા સાઇકલ સવાર પસાર થતો હોય ત્યારે જો તમે અચાનક દરવાજો ખોલો છો ત્યારે બાઇક સવાર કે સાઇકલ સવાર કારના દરવાજે અથડાય છે. ઘણીવાર એવું પણ બની શકે છે કે તમે એવા સ્થળે કાર ઉભી રાખી છે જ્યાં ટ્રાફિક વધારે રહે છે અને તેવામાં તમે જો આ પ્રકારે ભૂલ કરો તો કારના ડોર સાથે અથડાનાર બાઇક સવારનો અન્ય વાહન સાથે અકસ્માત થઇ શકે છે અને તે ગંભીર ઇજાનો ભોગ બની શકે છે.